মিডিয়া বিজ্ঞপ্তি

**সামিট অ্যালায়েন্স পোর্টের নতুন স্বতন্ত্র পরিচালক**

****

**(ঢাকা) ৬ই মার্চ ২০১৯, বুধবার:** পুঁজিবাজারে তালিকাভূক্ত প্রতিষ্ঠান সামিট অ্যালায়েন্স পোর্ট লিমিটেড (এসএপিএল), ২৯শে জানুয়ারি ২০১৯ সালে অনুষ্ঠিত পরিচালনা পরিষদের সভায় হেলাল উদ্দীন আহমেদকে স্বতন্ত্র পরিচালক হিসেবে নিয়োগ দিয়েছে। এছাড়াও তিনি সামিট পাওয়ার লিমিটেড এবং সাভার রিফ্র্যাক্টরিস লিমিটেডের পরিচালকের দায়িত্ব পালন করছেন। তিনি ঢাকা বিশ্ববিদ্যালয় থেকে স্নাতকোত্তর সম্পন্ন করেছেন এবং ময়মনসিংহের ত্রিশালে অবস্থিত জাতীয় কবি নজরুল ইসলাম বিশ্ববিদ্যালয়ের প্রতিষ্ঠাতা সদস্য।

**সামিট অ্যালায়েন্স পোর্ট লিমিটেড সম্পর্কে বিস্তারিত:**

সামিট অ্যালায়েন্স পোর্ট লিমিটেড দেশের বেসরকারি খাতে শীর্ষস্থানীয় অফ-ডক প্রতিষ্ঠান। প্রতিষ্ঠানটি দেশের কনটেইনারইজড রপ্তানির ২২ শতাংশ এবং আমদানি ভলিউমের ১২ শতাংশ পরিচালনা করছে। পাশাপাশি, অফ-ডক সেবাসমূহ সরবরাহ এবং ঢাকা থেকে চট্টগ্রামে সহজে, কম খরচে কার্গো পরিবহনের জন্য বাংলাদেশের বেসরকারি খাতে প্রথম নৌ টার্মিনাল প্রতিষ্ঠা করেছে এসএপিএল। প্রথম বাংলাদেশী প্রতিষ্ঠান হিসেবে এসএপিএলের সাবসিডিয়ারি, ইনল্যান্ড ওয়াটারওয়েজ অথরিটি অফ ইন্ডিয়া (আইডব্লিউএআই)-এর সাথে প্রথম পাবলিক প্রাইভেট পার্টনারশীপে ভারতের তিনটি নৌ টার্মিনাল যথাক্রমে কলকাতার গার্ডেন রিচ এবং পাটনার গাইঘাট ও কালুঘাট টার্মিনালের পরিচালনার দায়িত্ব পালন করছে।

**বিস্তারিত তথ্যের জন্য:**

মোহসেনা হাসান꠰ ইমেইল: mohsena.hassan@summit-centre.com । মোবাইল: ০১৭১৩ ০৮১৯০৫ ।